पाकिस्तान का पंजाब प्रांत डेंगू की चपेट में  
पाकिस्तान का पंजाब प्रांत इन दिनों डेंगू की चपेट में है। यहां के अस्पतालों में इस बीमारी के प्रति दिन दर्जनों मामले आ रहे हैं।
पाकिस्तान का पंजाब प्रांत इन दिनों डेंगू की चपेट में है। यहां के अस्पतालों में इस बीमारी के प्रति दिन दर्जनों मामले आ रहे हैं।  समाचार एजेंसी सिन्हुआ ने शुक्रवार को जारी प्रांतीय स्वास्थ्य विभाग की रपट के हवाले से बताया कि पिछले तीन दिन में सिर्फ लाहौर में ही 145 मामले आ चुके हैं।  इस वर्ष अब तक डेंगू के 1,419 मामले आ चुके हैं जिनमें से 1,358 रोगी ठीक हो चुके हैं। लाहौर में प्रधानमंत्री युसूफ रजा गिलानी ने शुक्रवार को इस समस्या से निपटने के लिए राज्य सरकार को सहायता की पेशकश की है।  डेंगू, एडीज मच्छर के काटने से फैलता है। पिछले कुछ वर्षों से पाकिस्तान में डेंगू स्थानीय स्तर पर कहर बरपा रहा है। जुलाई और अगस्त में इसका खासा प्रकोप देखने को मिलता है।